CELEX: 62012CN0349
Language: et
Date: 2012-07-24 00:00:00
Title: Kohtuasi C-349/12: Eelotsusetaotlus, mille on esitanud Fővárosi Törvényszék (varem Fővárosi Bíróság) (Ungari) 24. juulil 2012 — Peró Gáz Kft versus János Balla

13.10.2012   
            
            
               ET
            
            
               Euroopa Liidu Teataja
            
            
               C 311/4
            
         Eelotsusetaotlus, mille on esitanud Fővárosi Törvényszék (varem Fővárosi Bíróság) (Ungari) 24. juulil 2012 — Peró Gáz Kft versus János Balla
   (Kohtuasi C-349/12)
   2012/C 311/03
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Törvényszék (varem Fővárosi Bíróság)
   
      Põhikohtuasja pooled
   
   
      Kaebuse esitaja: Peró Gáz Kft.
   
      Teine menetluspool: János Balla
   
      Eelotsuse küsimused
   
   
               1.
            
            
               Kas Euroopa Liidu õigusega on kooskõlas, kui patendi tühistamise avalduse kohta tehtud otsuse muutmiseks alustatud menetluses kohaldatakse meetmeid, menetlust ja õiguskaitsevahendeid selliselt, et
               liikmesriigi kohus ei ole seotud poolte nõuete või väidetega, mis tähendab ka, et kohtul on õigus nõuda omal algatusel tema poolt vajalikuks peetud tõendite esitamist?
            
         
               2.
            
            
               Kas Euroopa Liidu õigusega on kooskõlas, kui patendi tühistamise avalduse kohta tehtud otsuse muutmiseks alustatud menetluses kohaldatakse meetmeid, menetlust ja õiguskaitsevahendeid selliselt, et
               liikmesriigi kohus ei ole otsuse tegemisel seotud tühistamise kohta tehtud haldusasutuse otsusega või selles tuvastatud faktiliste asjaoludega, eelkõige haldusmenetluses välja toodud tühistamise aluste või selle käigus esitatud seisukohtade, väidete või tõenditega?
            
         
               3.
            
            
               Kas Euroopa Liidu õigusega on kooskõlas, kui patendi tühistamise avalduse kohta tehtud otsuse muutmiseks alustatud menetluses kohaldatakse meetmeid, menetlust ja õiguskaitsevahendeid selliselt, et
               liikmesriigi kohus kaalub seoses uudsuse ja leiutustegevuse nõuetega, kas leiutise suhtes kehtib patenditaotluse esitamise kuupäeva prioriteet või ainult patendi muutmise kuupäeva prioriteet, juhul kui patenditaotlejal oli patenditaotluse esitamise kuupäeval kehtinud õigusnormide kohaselt lubatud patenditaotluse tehnilist kirjeldust ja taotletava kaitse ulatust pärast patenditaotluse esitamise kuupäeva laiendada?